道鄉歌
作者：鄒浩
朝代：宋

paragraphs: 要識道鄉去處，只在微塵裏許。
不立四至封疆，不問二儀寒暑。
日月常放光明，鳥獸率同歌舞。
其俗無舉無非，其民無喜無怒。
别是一種乾坤，全異九州風土。
師曠傾耳莫聞，離婁拭目莫睹。
誰知有箇冥蒙，踏着從來門戶。
入也不動脚跟，居也不記年所。
行住坐卧虚徐，色聲香味愚魯。
偶然成矩成規，未嘗爲鼠爲虎。
任他卜度縱横，迥脫機關取與。
人間天上無明，可謂自今自古。